L 334/6 Az Európai Unió Hivatalos Lapja 2011.12.16. (Nem jogalkotási aktusok) NEMZETKÖZI MEGÁLLAPODÁSOK A TANÁCS HATÁROZATA (2011. december 5.) az Európai Unió és a Horvát Köztársaság között létrejött, a Horvát Köztársaságnak a Kábítószer és Kábítószer-függőség Európai Megfigyelőközpontja munkájában történő részvételéről szóló megállapodás megkötéséről (2011/841/EU) AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 168. cikkének (5) bekezdésére, összefüggésben a 218. cikk (6) bekezdése a) pontjának v. alpontjával, tekintettel az Európai Bizottság javaslatára, tekintettel az Európai Parlament egyetértésére, mivel: (1) A Kábítószer és Kábítószer-függőség Európai Megfigyelő- központjáról szóló, 2006. december 12-i 1920/2006/EK európai parlamenti és tanácsi rendelet (!) 21. cikkének megfelelően a Kábítószer és Kábítószer-függőség Európai Megfigyelőközpontja a Közösségen kívüli olyan országok részvétele előtt is nyitva áll, amelyeknek az Unióval és a tagállamokkal közös érdekeik fűződnek annak céljaihoz és munkájához. Az Európai Unió és a Horvát Köztársaság között létrejött, a Horvát Köztársaságnak a Kábítószer és Kábítószer- függőség Európai Megfigyelőközpontja munkájában történő részvételéről szóló megállapodást (a további- akban: a megállapodás), későbbi időpontban történő megkötésére figyelemmel 2010. december 6-án az Unió nevében aláírták. A megállapodást jóvá kell hagyni. (4) HL L 376., 2006.12.27., 1. o. ELFOGADTA EZT A HATÁROZATOT: 1. cikk Az Európai Unió és a Horvát Köztársaság között létrejött, a Horvát Köztársaságnak a Kábítószer és Kábítószer-függőség Európai Megfigyelőközpontjában történő részvételéről szóló megállapodás (a továbbiakban: a megállapodás) az Unió nevében jóváhagyásra kerül. A megállapodás szövege e határozat mellékletét képezi. 2. cikk A Tanács elnöke kijelöli a megállapodás () 10. cikkében előírt diplomáciai jegyzéknek a Közösség nevében történő átadására jogosult személy(eke)t. 3. cikk Ez a határozat az elfogadása napján lép hatályba. Kelt Brüsszelben, 2011. december 5-én. a Tanács részéről az elnök M. DOWGIELEWICZ A) A megállapodás hatálybalépésének időpontját a Tanács főtitkársága teszi közzé az Európai Unió Hivatalos Lapjában.